Diari Oficial de la Generalitat Valenciana


Sumari del DOGV 2796, del 22-07-1996 (1996/838854)

RESOLUCIÓ de 29 de març de 1996, del president de la Comissió Territorial d'Urbanisme d'Alacant, per la qual fa públic l'Acord de la Comissió Territorial d'Urbanisme de 29 de setembre de 1995, relatiu a l'aprovació definitiva de la modificació puntual de les Normes Subsidiàries de Planejament en el sector UBZ-4, del municipi de Monforte del Cid.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838854


Data del document
:   29-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 29 de març de 1996, del president de la Comissió Territorial d'Urbanisme d'Alacant, per la qual fa públic l'Acord de la Comissió Territorial d'Urbanisme de 29 de setembre de 1995, relatiu a l'aprovació definitiva de la modificació puntual de les Normes Subsidiàries de Planejament en el sector UBZ-4, del municipi de Monforte del Cid.   
La Comissió Territorial d'Urbanisme, en la sessió del dia 29 de setembre de 1995, va adoptar el següent acord:  
«Vist l'expedient de referència i, basant-se en aquests  
Antecedents de fet  
Primer  
L'Ajuntament, en la sessió plenària del 9 de juliol de 1995, va acordar-ne l'aprovació provisional, després de complir els tràmits d'aprovació inicial, el 29 de juny de 1993, i d'exposició pública, amb anuncis apareguts en el Butlletí Oficial de la Província, de 25 de setembre de 1993, en el Diari Oficial de la Generalitat Valenciana, d'11 de novembre de 1993, i en un dels diaris de més difusió provincial, el 14 d'agost de 1993. Hi ha hagut dues al·legacions, que s'han estimat parcialment.  
Segon  
La documentació està integrada per una memòria justificativa, plànols d'informació i normes.  
Tercer  
La finalitat de aquesta modificació puntual és el canvi de delimitació del sector UBZ-4 del sòl apte per a urbanitzar i del sòl urbà que hi confronta -SU 2- en la partida d'Orito del municipi.  
La proposta concreta ateny tres aspectes diferenciats:  
1. D'una banda, s'inclou dins del sector UBZ-4 una àrea de sistema general, destinada a aparcament, inclosa actualment en el sòl urbà 2, que augmenta la superfície d'aquest de 3.100 m2 a 7.505 m2 i es reubica dins del sector esmentat.  
2. S'inclou igualment en l'esmentat sector, el vial de 20 metres d'amplària que el separa del SU-2, en el límit amb aquest mateix, per l'eix.  
3. Com a conseqüència d'això, s'aporta un nou quadre corregit de superfícies, usos i aprofitament, contingut en l'article 49 de les Normes Subsidiàries, ajustant-lo a la nova superfície del sector UBZ-4, i en la resta de sectors a les millor definides en els plans parcials en tramitació.  
Quart  
Hi ha en l'expedient un informe de l'Oficina del Pla de Carretera de la Conselleria d'Obres Públiques, Urbanisme i Transports, del 21 de juliol de 1995, en aquests termes:  
"...sense perjudici del que establisca la Diputació Provincial d'Alacant, titular de la via AV-2231, s'hauria de dibuixar la zona de protecció d'eixos de carretera, la qual haurà de quedar lliure de qualsevol tipus d'ús. L'informe d'aquest servei és favorable, condicionat a la correcció del que anteriorment s'ha exposat."  
Consideracions tècniques jurídiques  
Primera  
La tramitació s'estima correcta, de conformitat amb el que estableix l'article 114, per remissió del 128.1 del Text Refós de 1992, i els articles 125 i del 127 al 130 del Reglament de Planejament, per remissió del 151.2 del mateix text legal.  
Segona  
La documentació es considera completa, de conformitat amb l'article 80.2 del Text Refós de 1992 i amb l'article 97 del Reglament de Planejament, sense perjudici de les observacions que s'efectuen en la següent consideració.  
Tercera  
Les determinacions contingudes en aquest expedient es consideren, en general, correctes perquè responen a un interés de caràcter municipal.  
No obstant això, cal fer les següents observacions:  
1. Com a conseqüència de les variacions que hi ha hagut en l'expedient des de la proposta, aprovació inicial i aprovació provisional, el document presentat no coincideix amb el que ha aprovat l'Ajuntament -pàgina 9 de la memòria i acords d'aprovació inicial i provisional-, per la qual cosa caldrà aportar la documentació refosa del que s'ha aprovat realment per part de l'Ajuntament, a més del quadre de característiques aprovat, atés que l'aportat pel tècnic redactor i el del tècnic municipal no coincideixen.  
2. Per tal com està en tramitació la modificació puntual que afecta la delimitació i superfície del sector UBZ-3, seria aconsellable incloure la superfície del sector en el quadre resum que es modifica.  
3. No resulta coincident el nombre d'habitatges per al sector UBZ-4, segons el que estableixen les Normes Subsidiàries en 460, mentre que en la documentació -en la pàgina 14 en són 480- i en l'informe tècnic municipal se'n reflecteixen 506. Caldrà aclarir aquest aspecte i en el supòsit que es produïsca un augment del nombre d'habitatges, caldrà preveure la reserva legal d'espais lliures que requereix l'augment de densitat de població. Tot això, d'acord amb l'article 128.7 de la Llei del sòl de 1992.  
4. S'han detectat diversos errors en la documentació aportada. Així, tenim que:  
1) En la pàgina 14, apartat 3.a ha de figurar 12 metres.  
2) En la pàgina 11, article 49, apartat B.1, paràgraf tercer, s'ha afegit un nou paràgraf sense que s'aclarisca a què es refereix.  
5. Caldrà aportar plànols que es modifiquen, i també articles de les Normes Urbanístiques que varien, en el mateix format de les Normes Subsidiàries, als efectes de la seua refosa.  
6. Caldrà complir el que indica l'informe emés per la Divisió de Carreteres de la Conselleria d'Obres Públiques, Urbanisme i Transports.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístic de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de disposicions aplicables, la Comissió Territorial d'Urbanisme acorda:  
Aprovar definitivament la modificació puntual de les Normes Subsidiàries de Planejament en el sector UBZ-4, però supeditant-ne l'aprovació i, doncs, l'eficàcia, al fet que l'Ajuntament aporte la documentació que esmene els errors i omissions detectats en el projecte aportat."  
Vist l'acord adoptat per la Comissió Territorial d'Urbanisme, en la sessió del 29 de setembre de 1995, pel qual es va aprovar definitivament l'expedient de referència, però supeditant-ne la publicació al compliment de certes condicions, i també la documentació presentada per l'Ajuntament, el dia 17 de gener de 1996, que compleix en tots els punts l'acord de la Comissió, resolc:  
Ordenar la publicació immediata de l'acord d'aprovació definitiva per a la seua entrada en vigor. Es recorda a l'Ajuntament la necessitat de publicar íntegrament en el Butlletí Oficial de la Província d'Alacant les ordenances i les normes urbanístiques, per a la seua vigència, conformement al que estableixen l'article 124 del Text Refós de la Llei sobre el Règim del sòl i Ordenació Urbana, aprovat pel Reial Decret Legislatiu 1/1992, de 26 de juny, l'article 70 de la Llei 7/1985, de 2 d'abril, Reguladora de les Bases de Règim Local, i l'article 59.4 de la Llei 6/1994, de 15 de novembre, Reguladora de l'Activitat Urbanística. Així mateix caldrà notificar el contingut de la resolució a tots els interessats que apareguen en l'expedient.  
Contra aquest acord, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels òrgans Urbanístics de la Generalitat Valenciana.  
Alacant, 29 de març de 1996.- El president de la Comissió Territorial d'Urbanisme: Fernando Modrego Caballero.